Vaaleanpunaista sisustukseen | Ikea (Vantaa & Haaparanta) | MELLAKKA
Vaaleanpunaista sisustukseen | Ikea (Vantaa & Haaparanta)
Moikka! Vuoden alku on aina sellaista aikaa, kun tekee mieli sisustaa asunto ihan uudelleen. :) Kaiken mustan, valkoisen ja harmaan tilalle tai seuraksi halusin jotain hempeää väriä. Ikeaan oli tullut paljon vaaleanpunaisia tuotteita ja siitä se idea sitten lähti! Pyörähdin Vegemessujen aikaan Vantaan Ikeassa ja myöhemmin eri reissulla kävin myös Haaparannan Ikeassa. Kummaltakaan reissulta en selvinnyt vain parilla tavaralla, niin mukaan lähti ainakin kaksi kassillista uutuuksia. Vantaan reissulla jäin miettimään näkemiäni lamppuja ja viimein Haaparannan reissulla uskalsin ottaa ne mukaan. Nyt ne koristaa olohuoneen nurkkaa ja antavat lempeän valon pimeisiin talvi-iltoihin. Tuomo auttoi asentamisessa, mutta myönsi kyllä suoraan, että ei tykkää niistä yhtään. :D
Pienillä yksityiskohdilla on myös väliä ja mukaan lähti vaaleanpunainen kynttilä pitsisen alusen kanssa, kukkaruukku tekokasvin kanssa...
...samppanjalasit juhlakäyttöön ja omaan arkeen suloinen kahvikuppi värikkäiden lautasliinojen kanssa.
Meidän olohuone ja keittö on yhtenäinen avoin tila, mutta siinä on pieni väliseinämä joka peittää suoran näkyvyyden tiskialtaalle. Siihen välikköön saatiin mahdutettua seinäteline, johon on hyvä ripustaa sakset, pullonavaajat, keittiöpyyhkeet ja vaikka muutama kahvikuppi.
Kevätsiivouksen muodossa kävin kaappeja läpi ja olen tottunut säilyttämään tavaroita erilaisissa (kuluneissa) kenkälaatikoissa. Tärkeät paperit lojuvat myös ympäriinsä, joten nyt oli aika keksiä niille yhtenäinen säilytysratkaisu. Mukaan lähti todella edullisia laatikoita ja niihin voi tarvittaessa kirjoittaa mitä laatikko sisältää. Ikeasta löytyy myös läpinäkyviä rasioita joihin tykkään laittaa lähinnä vanulappuja, topsipuikkoja, ponnareita, pinnejä ja meikkejä.
Ikuinen ongelma oli, että minkälaisen käsisaippuan sitä kaupasta aina ottaa, että se miellyttäisi silmää seuraavat 6 kuukautta. Kunnes silmiini osui ihana vaaleanpunainen pumppupullo, joka ei näytä rumalta altaan vieressä. Käsipyyhkeet olivat myös samaa sävyä kuten moni muukin ostamani tuote, joten ne lähti luonnollisesti myös edullisen hinnan takia matkaani. Niistä pienistä ostoksista kertyy kyllä helposti iso summa. :D
Muutama kaveri olikin jo ihmetellyt, että miten minuun on yhtäkkiä iskenyt tämä vaaleanpunaisen värin ihannointi. Totuus on se, että olen aina rakastanut hempeitä sävyjä, mutta niiden hankinta eri sisustuskaupoista voisi osoittautua vähintäänkin haasteelliseksi. Ikea on siinä mielessä hyvä, että jos sattuu oikeaan aikaan ostoksille, niin saa samalla sävyllä ja kuviolla paljon erilaisia juttuja hankittuja. Aikaisemmin olen tainnut liikaa jäljitellä sitä "kokovalkoista" sisustustyylisiä eikä se tuntunut missään vaiheessa omalta. Asunto alkaa taas pikkuhiljaa näyttämään siltä, että siinä hyödynnetty omaa persoonallista kädenjälkeä. :)
Onko sisustusinto iskenyt sinuun?
Tunnisteet: haaparanta , helsinki , ikea , lifestyle , ostoksia , sisustus
Milba 2. huhtikuuta 2018 klo 18.16
On iskenyt. Tein viikonloppuna 15 min pikavisiitin ikeaan ja haalin mukaani kaikkea pientä tavaraa. Keittiönpöytä sai ylleensä uudet tabletit ja liinan ja keittiöön saatiin vihdoin oikea matto. Myös vessa sai koristekukkasen ja parvekkeelle ostin valmiiksi amppelin. :) Oon myös innostunut viherkasveista ja tuntuu jo että pöydillä ei kohta ole muita kuin kasveja. :-D
Mella 4. huhtikuuta 2018 klo 13.06
Ihanaa! Keittiönpöydän koristelukin tekee kyllä suuren muutoksen. :) Viherkasvit on kyllä kivoja! Mulla on aikaisemmin ollut aina tekokukkia, mutta nyt sain äitiltä ohraa ruukussa, että kissat pääsee sillä puhdistamaan suolistoa. :D Olen alkanut myös haaveilla sellaisista kasveista mitkä voi laittaa hyllyn päälle tai johonkin korkealle roikkumaan, joten ehkä sitä pikkuhiljaa uskaltaisi tehdä omiakin hankintoja. :D
Iida Vilén 3. huhtikuuta 2018 klo 11.16
Ihania Ikean uutuuksia! Täytyy kai käydä itsekin siellä pyörähtämässä, jos jotain tarttuisi mukaan :) Meillä on ihan super värikäs ja omituinen sisustus, ja tollaset hempeet sävyt sopis just meidän pinkki-vihdeän sohvan tyyliin.
Mella 4. huhtikuuta 2018 klo 13.08
Siellä on kyllä tosi paljon nyt hempeää vaaleanpunaista, mutta muistaakseni turkoosiakin oli joissain sisustustuotteissa. :) Hieman vaikea muistaa, koska katseeni osui aina automaattisesti vaaleanpunaisiin juttuihin. :D Hehe! Sellainen omituinen sisustus on paljon parempi kuin kokovalkoinen minun mielestäni.